b'\n_START_ARTICLE_\n\xc5\xbdelezov(II,III) oksid\n_START_SECTION_\nZgradba\n_START_PARAGRAPH_\nFe\xe2\x82\x83O\xe2\x82\x84 ima inverzno kubi\xc4\x8dno spinelno zgradbo, ki je sestavljena iz podro\xc4\x8dja kubi\xc4\x8dnega gostega sklada oksidnih ionov, v katerem vsi ioni Fe\xc2\xb2\xe2\x81\xba zasedajo polovico oktaedrskih mest, ioni Fe\xc2\xb3\xe2\x81\xba pa so enakomerno porazdeljeni po ostalih oktaedrskih in tetraedrskih mestih. _NEWLINE_Podobna podro\xc4\x8dja kubi\xc4\x8dnih gostih skladov oksidnih ionov imata tudi FeO in \xce\xb3-Fe\xe2\x82\x82O\xe2\x82\x83, zato med oksidacijo in redukcijo med njimi zlahka pride do zamenjav, saj ti procesi zelo malo spremenijo njihovo splo\xc5\xa1no zgradbo. Vzorci Fe\xe2\x82\x83O\xe2\x82\x84 so lahko tudi nestehiometri\xc4\x8dni._NEWLINE_Ferimagnetizem Fe\xe2\x82\x83O\xe2\x82\x84 nastane zaradi parnih elektronskih spinov Fe\xc2\xb2\xe2\x81\xba in Fe\xc2\xb3\xe2\x81\xba ionov na oktaedrskih mestih in parnih, vendar antiparalelnih spinov, na tetraedrskih mestih. Magnetna prispevka obeh nizov nista uravnove\xc5\xa1ena, kar ima za posledico  permanentni magnetizem.\n_START_SECTION_\nLastnosti\n_START_PARAGRAPH_\nFe\xe2\x82\x83O\xe2\x82\x84 je ferimagneten s Curiejevo temperaturo 858 K. Pri 120 K je fazni prehod, pri katerem pride do diskontinuitete zgradbe, elektri\xc4\x8dne prevodnosti in magnetnih lastnosti. Pojav je predmet ob\xc5\xa1irnih \xc5\xa1tudij in \xc5\xa1tevilnih razlag, vendar \xc5\xa1e ni v celoti pojasnjen. _NEWLINE_Fe\xe2\x82\x83O\xe2\x82\x84 je elektri\xc4\x8dni prevodnik s prevodnostjo, ki je znatno ve\xc4\x8dja (10\xe2\x81\xb6 krat) od prevodnosti Fe\xe2\x82\x82O\xe2\x82\x83. Visoko prevodnost se pripisuje izmenjavi elektronov med Fe\xc2\xb2\xe2\x81\xba in Fe\xc2\xb3\xe2\x81\xba centri.\n_START_SECTION_\nUporaba\n_START_PARAGRAPH_\nFe\xe2\x82\x83O\xe2\x82\x84 se uporablja kot \xc4\x8drn pigment. _NEWLINE_Kot katalizator se uporablja v Haber-Boschevem postopku za sintezo amonijaka in pri pretvorbi vodnega plina v sintezni plin. V slednji so \xc5\xbeelezovi oksidi stabilizirani s kromovim oksidom.  _NEWLINE_Nanodelci Fe\xe2\x82\x83O\xe2\x82\x84  se uporabljajo kot kontrastno sredstvo v slikanju z magnetno resonanco (MRI)._NEWLINE_Ferumoxytol, znan tudi kot Feraheme in Rienso, je  intravenozni preparat Fe\xe2\x82\x83O\xe2\x82\x84   za zdravljenje slabokrvnosti, ki je posledica kroni\xc4\x8dne odpovedi ledvic. _NEWLINE_V zmesi z \xc5\xbeveplom in aluminijem je posebna vrsta termita, uporabna za rezanje jekla. _NEWLINE_Bruniranje je pasivacijski postopek, v katerem nastane povr\xc5\xa1inski sloj Fe\xe2\x82\x83O\xe2\x82\x84, ki za\xc5\xa1\xc4\x8diti jeklo pred rjavenjem.\n_START_SECTION_\nBiolo\xc5\xa1ka nahajali\xc5\xa1\xc4\x8da\n_START_PARAGRAPH_\nNanokristale magnetita, velikosti 42-45 nm, so odkrili v magnetotakti\xc4\x8dnih bakterijah in kljunih doma\xc4\x8dih golobov.'